Νεκρός εντοπίστηκε σήμερα ο Ελληνας πρόξενος στη Βενεζουέλα, Αγγελος Χαρίτος, σε δωμάτιο του ξενοδοχείου Altamira Suites στο Καράκας.

Σύμφωνα με τις πρώτες πληροφορίες, ο θάνατος του έμπειρου διπλωμάτη προκλήθηκε από παθολογικά αίτια.

Ειδικότερα, δημοσιογράφος στη Βενεζουέλα αναδημοσιεύει στον προσωπικό του λογαριασμό στο Twitter το πόρισμα της αστυνομίας στο οποίο αναγράφονται μεταξύ άλλων τα αίτια του θανάτου του. Βάσει αυτού, ο Ελληνας διπλωμάτης φέρεται να υπέστη εγκεφαλικό οίδημα μετά από έμφραγμα του μυοκαρδίου γύρω στη 01:00 τα ξημερώματα της Πέμπτης (τοπική ώρα).

Τέλος, σημειώνεται πως ο 55χρονος πρόξενος ήταν παντρεμένος με παιδιά.